ਵਿਸ਼ਾਃ ਜਦੋਂ ਵਟਸਐਪ, ਮੈਸੇਂਜਰ ਅਤੇ ਇੰਸਟਾਗ੍ਰਾਮ ਦੁਨੀਆਂ ਭਰ ਵਿੱਚ ਕੁਝ ਸਮੇਂ ਲਈ ਡਾਊਨ ਹੋ ਗਏ-ਪ੍ਰੈੱਸ ਰਿਵੀਊ
ਡਾਊਨਡਿਟੈਕਟਰ ਡਾਟ ਕਾਮ ਮੁਤਾਬਕ ਇਹ ਸਮੱਸਿਆ ਰਾਤ ਕਰੀਬ 10.40 ਵਜੇ ਸ਼ੁਰੂ ਹੋਈ ਅਤੇ ਫੌਰੀ ਤੌਰ 'ਤੇ ਇਹ ਪਤਾ ਨਹੀਂ ਲੱਗ ਸਕਿਆ ਕਿ ਇਸ ਦਾ ਕਾਰਨ ਕੀ ਸੀ।

ਇੰਡੀਅਨ ਐਕਸਪ੍ਰੈਸ ਅਖ਼ਬਾਰ ਮੁਤਾਬਕ, ਵਟਸਐਪ ਦਾ ਦਾਅਵਾ ਹੈ ਕਿ ਉਸ ਦੀ ਸਰਵਿਸ ਮਹਿਜ਼ 49 ਮਿੰਟਾਂ ਲਈ ਪ੍ਰਭਾਵਿਤ ਹੋਈ ਹੈ।
ਹਾਲਾਂਕਿ ਕੰਪਨੀ ਨੇ ਇਸ ਦਾ ਕੋਈ ਖ਼ਾਸ ਕਾਰਨ ਨਾ ਦੱਸਦਿਆਂ ਕਿਹਾ ਕਿ ਇਹ ਸਭ ਤਕਨੀਕੀ ਦਿੱਕਤ ਕਰਕੇ ਹੋਇਆ ਹੈ।

ਲਗਭਗ ਇਕ ਘੰਟੇ ਬਾਅਦ ਵਟਸਐਪ ਨੇ ਦੁਬਾਰਾ ਕੰਮ ਕਰਨਾ ਸ਼ੁਰੂ ਕਰ ਦਿੱਤਾ। ਥੋੜ੍ਹੀ ਦੇਰ ਬਾਅਦ ਮੈਸੇਂਜਰ ਅਤੇ ਇੰਸਟਾਗ੍ਰਾਮ ਵੀ ਪਹਿਲਾਂ ਵਾਂਗ ਚੱਲਣੇ ਸ਼ੁਰੂ ਹੋ ਗਏ।
ਇਸਦੇ ਨਾਲ, #whatsappdown ਟਵਿੱਟਰ 'ਤੇ ਟ੍ਰੈਂਡ ਕਰਨਾ ਸ਼ੁਰੂ ਹੋ ਗਿਆ ਅਤੇ ਲੋਕਾਂ ਨੇ ਆਪਣੇ ਢੰਗ ਨਾਲ ਇਸ ਦਾ ਪ੍ਰਗਟਾਵਾ ਕੀਤਾ। ਪ੍ਰਵੀਨ ਕਾਸਵਾਨ ਨਾਮ ਦੇ ਇਕ ਉਪਭੋਗਤਾ ਨੇ ਟਵਿੱਟਰ 'ਤੇ ਲਿਖਿਆ ਕਿ ਬੰਦ ਹੋਣ ਕਾਰਨ ਵਟਸਐਪ ਅਤੇ ਇੰਸਟਾਗ੍ਰਾਮ ਦੇ ਉਪਭੋਗਤਾ ਟਵਿੱਟਰ' ਤੇ ਆਉਣੇ ਸ਼ੁਰੂ ਹੋ ਗਏ ਹਨ।
